DOLABELLA Lamarck. 
Character Generis: Corpus Aplysiae simillimum, postica parte oblique truncatum, hinc branchias in 
corporis fine affixas dicunt. Alae arcte eoniunctae apertura postica rotunda, sulco sexuali in medio 
dorso decurrente, poro masculo pone tentaculum labiale dextrum laterali. Reliqua Aplysiis congrua. 
D. Hemprichii, Nov. spec.: sexpollicaris verrucosa, pallide viridis, corona anali limbata et fasciis 
duabus dorsualibus olivaceo nigricantibus et rugulosis. 
Prope Cosseir in Maris rubri littore africano unicum specimen observavimus. 
Corpus elongatum conicum, antica parte attenuatum, postica oblique truncatum et multo 
crassius, area postica obliqua exacte rotunda. Expansi corporis longitudo 6 pollices, latitudo 
maxima pollices 2^ aequat. Superficies verrucosa praecipue in circulo partem obliquam poste- 
riorem cingente et in fasciis dorsualibus duabus locum habet, reliquae partes glabriores sunt. 
Areae posticae rotundae limbus membranaceus crispus expandi et contrahi potest. Alae late 
concretae brevissimae. Fissura dorsualis alarum media 21 lineas longa, foramine rotundo postico 
extra mediam truncatam aream superne terminatur et in cavum branchiarum amplum ducit. 
Eadem fissura antico fine sulcum genitalem medium emittit. Tentacula quatuor approximata, 
anteriora labro connexa, fissa nec hamata, posteriora teretia subconica basi integra apice fissa. 
Tentacula dorsualia ab alarum fine antico ultra 2 pollices, a labialibus 6 ad 9 lineis distant. 
Oculi duo minimi distincti tertiam lineae partem diametro aequantes, nigri. Pallium sub alis 
latens tenuissimum, concham duram securiformem, 16 lineas longam et spirae rudimento deflexo 
ac tortili postico instructam basi tantum includens. Apertura analis pone branchias iuxta testae 
incisuram et ipsi aperturae branchiarum apposita. Apertura feminea ad basin branchiarum 
dextram. Mascula apertura pone tentaculum labiale dextrum, nec ante illud situm. Penem 
exsertum non vidimus. 
Dolabella Rumphii magnitudinis testae et corporis forma huic proxima, sed nostra cirro- 
rum expers est, concha longe minore utitur nec caudata est. A Dol. ecaudata Rangii area 
truncata exacte rotunda, limbo libero coronata et superficie verrucosa ac rugulosa differt. Maiore 
iure nostra forma ecaudata diceretur quam Rangiana, quae subacuto pede terminatur. 
Quod palliolum non totam concham, sed basin eius solam obtegat, ex eo characterem 
genericum peculiarem non fecerim. 
Succum coloratum edi apud neutram formam observavimus. 
AP LYSIAE TENTACULIS DESTITUTAE 
Familia Ac er orum Ferussac. 
Testa destitutas huius Familiae formas Doridio et Gasteroptero Meckelii affines in Mari 
rubro frustra quaesivimus, verum parva, nec toto corpore suscipiendo apta testa instructam 
unicam valde memorabilem formam hanc reperimus: 
CRYPTOPHTHALMUS, Novum Genus. 
Character Generis: Corpus semicylindricum, forma Aplysiae tentaculis destitutae. Alae duae magnae 
aequales laterales reflexae, in dorso complicatae, totum corpus involvunt et postremo corporis fine 
aperturam branchialem formantes, antico sensim decrescendo in labium inferius pedisve marginem 
anticum abeunt. Pes a corpore non discretus. Scutum frontale carnosum, marginibus liberis, in 
